Auföggio

Laurus nobilis (L., 1753), comuneménte conosciûa cómme auföggio (öféuggio segóndo a grafîa ofiçiâ, ôuföggiu in savonéize, auribàga in vintimigiôzo, lauru in monegàsco), a l'é 'na ciànta, ch'a apartegne a-a famìggia de Lauraceae.

 Descriçion 
 Aspetto 
L'artéssa a pö arivâ a 15 metri; spesso però o se presenta comme un sempliçe arbusto o custo. E föggie sun perscistenti, trattandose de unn-a cianta sempreverde, àn forma lançeolâ e superfiçie coriacea. I sciui sun dioici de un cô tendente a-o giano. I früti sun di ballìn (drupe) neigri, ellittici; a sümenza a l'ha de gròsse cotiledoni. E parti da cianta cuntegnen un öio essençiale.

 Distribuçión geografica 
L'auföggio o l'ea presente in ta flora da region do Mâ Mediterraneo zà dürante l'era terçiaria. Segundo çerti, o saieva poi sparìo, pe esse riportòu in tempi storici in Greçia e in Italia dall'Asia Minore. Unn'atra teoria a o dâ comme endemico in ta nostra penisola.
 Ütilitæ 
E föggie sun dövie in cüxinna, mentre e drupe servan pe a preparaçión de liquuri.

 Significòu allegòrico 
In te l'antighitæ questa cianta a l'ea sacra a Apollo, comme ricorda o mito de Apollo e Dafne. L'auföggio o vegniva associòu ai poeti e ai vinçitoi.

 Nòtte 

 Âtri progètti 

Categorîa:Plantae